section_heading: Drugi svjetski rat
paragraph_text: Početak Drugoga svjetskog rata, okupacija Kraljevine Jugoslavije i uspostava NDH, zatekli su ga u Banjoj Luci, odakle se nakon izbijanja ustanka, u srpnju 1941., priključio narodnooslobodilačkom pokretu na području Moslavine. U jedinicama Narodnooslobodilačke vojske Jugoslavije (NOVJ) prošao je ratni put od borca do viših i odgovornijih dužnosti, da bi, na jesen 1944., bio imenovan u službu u Ozni, te je kraj rata, u svibnju 1945., dočekao na mjestu zapovjednika zarobljeničkog logora Kanal u Zagrebu.